JohanHeinsen/ENO huggingface dataset:
Den Nord-Cimbriske Tilskuer, 1827-05-01
Columbien. Befrieren Bolivar har nedlagt sin Post som Præsident i Columbien efter at have udstædt en Proclamation hvori han erklærer, at han ønsker, nu da Columbien nyder Fredens Velsignelser, selv at kunne henleve Resten af sit Liv i Stilhed, det krænker ham desuden ofte at see sig miskjendt som den, der ville tilrane sig den høieste Magt, han erklærer derfor at han frasiger sig Præsidentskabet for bestandig, og at Congressen og Folket maae ansee denne Frasigelse som uigjenkaldelig.
Den Nord-Cimbriske Tilskuer, 1827-05-01
Blandinger. Det franske Blad Constitutionel fortæller fra Corfu under 24de Narts, at der skal være forefalden en stor Fægtning mellem Grækerne og SeraskjerReschid Pascha, som har havt Athens fuldkomne Befrielse til Følge. Garette de Florenz paastaaer at Lord Cochrane skal have undsat Athen. Saa meget veed man imidlertid i Følge sikkre Efterretninger, at Grækerne den 9de Marts vare i Besiddelse af Havnen Phalaris ved Athen. Fra Constantinopel haves denne Gang intet andet Nyt, end at Reis Effendi har taget sin Afskeed paa Grund af Svagelighed, og i hans Sted er udvalgt Directeuren for Divans Cancelliet Mohamed Seid Pertu Effendi; andre Forandringer i Besættelse af adskillige vigtige Stats Embeder have ogsaa fundet Sted. Man arbeider meget stærkt paa Flaadens Udrustning, den skal beløbe sig til 30 Seilere, der skal være færdig om 3 Uger; og med de regulaire Troppers Dannelse gaaer det hurtig fra Haanden, alting faaer mere og meere europæisk Udseende: hvert Regiment har faaet sin Regimentskasse og sin Overlæge, for at dække Udgivterne har man opfundet adskillige nye Paalæg: en Kopskat, Afgifter af Huse, Boder o. s. v.
Den Nord-Cimbriske Tilskuer, 1827-05-01
J St. Pierro i Toscana saae de forskrækkede Jndvaanere den 27de Marts pludselig deres Marker aabne sig og slaae dybe Spalter, og den 1ste April løsrev sig fra Bjerget Commero en Jordmasse, der rullede ned over Markerne. Flere Castanieskove true at synke ned i de sig alt mere og mere aabnende Afgrunde, derimod ere uhyre Fyrretræer, som sandsynligviis i Aarhundrede have ligget begravede, ved det at Jordbunden revner, kommen for Dagens Lys; man hører bestandig Træers Knagen, som styrte sammen og Rulningen af nedfaldende Masser; mange Familier, have allerede tabt Huus og Hjem.
Den Nord-Cimbriske Tilskuer, 1827-05-01
J Canton Tessin i Schweiz har en ForgiftelsesHistorie vakt megen Opsigt, en ung Pige havde paa Landeveien solgt forgiftede Fugle til tvende af de fornemste Embedsmænd der, men det blev opdaget, og Tøsen og hendes Slægtninge bleve satte ved Vingebenet.
Den Nord-Cimbriske Tilskuer, 1827-05-01
En skrækkelig Jldebrand har lagt 80 Huse i Hovedstaden i Overlausit: Bausen i Aske.
Den Nord-Cimbriske Tilskuer, 1827-05-01
Den hanoveranske Regjering har solgt til Staden, Bremen et Terrain paa 75 Morgen Land, der ligger ved Geeste og Weserfloden, for en Summa af 35000 Rthlr. Ved sidste Flod skal anlægges en Havn, hvori i det mindste, Skibe paa 120 Læster, kunne ligge; Bygnings Omkostningerne anslaaes til 200,000 Rthlr.
Den Nord-Cimbriske Tilskuer, 1827-05-01
Professor Chladni i Breslau, som engang gjorde stor Opsigt, er funden død om Morgenen i sin Seng, efter at have tilbragt Aftenen hos sin Ven, Profesfor Steffens.
Den Nord-Cimbriske Tilskuer, 1827-05-01
I Genua er nu bygget et Theater, som endog er større og pragtfuldere end Carlos=Theatret i Neapel. Bygningen alene har kostet 1,200,000 Fr., Decoreringen 1800000 Fr. Det er bleven opført i mindre Tid, end et Aar.
Den Nord-Cimbriske Tilskuer, 1827-05-01
Postmesteren i Grantham er dømt til syvaarig Deportation fordi han har forandret et Brevs Potte fra 2 Sk. 2 P. til 4 Sh. 4 P. Han maae vel ikke, have havt Øvelse nok, og at forandre et 2 Tal til et 4 Tal er heller ikke let 11.
Den Nord-Cimbriske Tilskuer, 1827-05-01
J Fablun gjør nu for Tiden en Bjergmand, vedNavn L. Dunderberg, hvis Fader og Farfader vare. bekjendte som heldige Læger for udvortes Sygdomme, stor Opsigt ved sin simple og sikre Maade at kurere, al Slags Gigt og Rheumatisme paa. Man beundrer i Særdeleshed hos ham den Behændighed, med hvilken han strækker, vrider, gnider og s. v. de Leder, hvor Gigten har fæstet sig, indtil han, efter flere gjentagne Operationer, fordriver den.
Den Nord-Cimbriske Tilskuer, 1827-05-01
De Russer, som have været i Berlin, for at lære den preusiske Exercits, ere nu reiste tilbage. Til Afsked fik hver Soldat af Kongen 6 Frederichsd'orer og de givte Mænd desuden en Guldkjede for deres Hustruer. Ved denne Leilighed skal være mødt det moersomme Tilfælde, at en Underofficeer udbad sig tre Kjeder, da han havde tre Koner. Det var nemlig en Mahomedaner, hvoraf der, som bekjendt, gives flere i den russiske Hær.
Den Nord-Cimbriske Tilskuer, 1827-05-01
J Bladet Echo du Nord læser man Følgende: Under de Allieredes Ophold i Frankerig i Aaret 1815, mistede en dansk Oberst, der var Protestant, sin Kone i Esquerchin, hvor han laa i Qvarteer. Jmod Erlæggelsen af en bestemt Sum, blev det ham tilladt at bisætte den Afdødes jordiske Levninger i en Hvælving, som han lod indrette paa Kirkegaarden, bedække med en Steen og omgive med et Jerngitter. Dette Minde om agteskabelig Kjerlighed blev siden flere Gange besøgt af den Afdødes Børn; men den 5te f. M. begyndte man, paa befaling, at nedrive dette Mindemærke, og udgravede saagar den Afdødes Been, i Haab om at finde Juveler eller Smykker ved Samme. Det er os ubekjendt, hvem der kan have givet befaling til en saadan Vandelligelse; men udentvivl vil Hr. Underpræfecten i Douai, der er Commandeur af Dannebrogen, i det mindste sørge for, at den ikke bliver ustraffet.
Den Nord-Cimbriske Tilskuer, 1827-05-01
Indenlandsk. I Kjøbenhavnsposten læses Følgende: "Kjøbenhavns Børs vil, som man i disse Dage seer, undergaae en betydelig Forandring og Reparation, der ogsaa syntes at være nødvendig.
Den Nord-Cimbriske Tilskuer, 1827-05-01
Kjøbenhavns Magistrat har nu udlovet en Præmie af 50 Rbd. rede Sølv for en Tegning, med tilsvarende Model, til en Gadelygte, som, efter nærmere anstillet Prøve, maatte ansees meest passende at tilveiebringe tilstrækkelig Belysning.
Den Nord-Cimbriske Tilskuer, 1827-05-01
Det er, efter Forlydende, overdraget Dhrr. Kammerherre Baron Holsten i Admiralitetet, Conferentsraad Monrad i Generalpostdirectionen og Fabritmester Captain Schifter at træffe de fornødne Anstalter med Hensyn til Dampskibsfarten imellem Corsøer og Nyborg.
Den Nord-Cimbriske Tilskuer, 1827-05-01
Kjøbenhavns Børs, den 24de April. Cours. Hamborg 2 M. a vista 225 Spec. 227 Specier solgtes til 13 Rbmk. 10 a 10 1/2 s. BankDisconto 5 pCt. Norske Speciessedler pr. 100 Specier 1673 a 168 Rbdl. Sedler. 4pCt. kgl. Obligationer luden Renter, 84 Rbd. Sedler. Dito dito 74 174 1/2 Banco. Nationalbank-Obligationer af Laanet 4de Februar 1820) 101 Rbdlr. r. S. Dito dito 115 Rbd. Sedler.
Den Nord-Cimbriske Tilskuer, 1827-05-01
Kbhavns Torvepriser, den 20de April. Rug 6 Rbd. 4 Mk. a 7 Rbd. - Mk. Hvede 6 Rbd. 4 Mk. a 7 Rbd. - Mk. - Byg 5 Rbd. 4 Mk. a 6. Rbd. - Mk. Havre 4 Rbd. 5 Mk. a 5 Rbd. 1 Mk. Ærter 9 a 10 Rbd. 3 Mk. pr. Tønde.
Den Nord-Cimbriske Tilskuer, 1827-05-01
Avertissements.
Den Nord-Cimbriske Tilskuer, 1827-05-01
Bekjendtgjørelse. Da de paa efterskrevne Gaarde i Thisted Amt, ved de derover afholdte Auctioner gjorte Bud, ikke ere blevne approberede, og der ingen Liebhabere senere have indfunden sig, saa finder jeg mig foranlediget til herved at bekjendtgjøre at disse, nemlig: a) Niels Andersen Storgaards Gaard i Vesterassels, af Hartkorn 5 Tdr. 4 Skpr. b) Søren Nielsens Gaard i Helligkilde, at Hartkorn 6 Tdr. 7 Skpr. 1 Fdk. 2 trefjerdedeel Abl. Dito 1 Td. 2 Skpr. enhalv Alb. c) Poul Simonsen Smeds Gaard i Ør broe i Kjettrup Sogn, af Hartkorn 3 Tdr. 2 Skpr. 2 Fdkr. 2 femottendeel Alb. d) Christen Olesens Gaard i Jbsted paa Jegindøe, af Hartkorn 2 Tdr. 3 Skpr. Dito, en Parcel, af Harkorn 5 Skpr. 1 Fdk. enhalv Alb. ere paa den almindelige Enkekasse-Directions nærmere Approbation, hos mig underhaanden at erholde tilkjøbs, og kan tiltrædes strax, naar denne erholdes. Slutteligen bemærkes at den i forrige No. af dette Blad averterede Lars Gaades Gaard i Lyngs er senere hen bleven solgt. Thisted Amthuus, den 24de April 1827. Fahe.
Den Nord-Cimbriske Tilskuer, 1827-05-01
Ved Proklama af 9de i denne Maaned, som er læst ved Hjemtinget og snarest muelig læses i vedkommende Overret, ere Credi- og Debitorerne.
Den Nord-Cimbriske Tilskuer, 1827-05-01
til forhen værende Herredsfoged og Skriver i Øster og Vesterhann Herreder, Jens Christian Hansen af Bratschovs Mølle, hans, ifølge det Kongelige Danske Cancellies Resolution af 24de i forrige Maaned, under Skiftebehandling tagne Boe, indkaldte med 12 Ugers Varsel til, de Første inden Varselets Udløb at anmelde og beviisliggjøre for undertegnede Skifteforvalter deres havende Krav, og Sidstnævnte til at indbetale deres Skyld til Boet; hvilket herved endvidere bekjendtgjøres, ligesom og, at en Skiftesamling i dette Boe afholdes her paa Contoiret, Onsdagen den 16de Mai førstkommende, Formiddag Kl. 10, hvortil Vedkommende herved, i Medfør Plakaten af 21de April 1824, indkaldes at give Møde. Hann-Herredernes Contoir paa Aagaard, den 16de April 1827. Kjer.
Den Nord-Cimbriske Tilskuer, 1827-05-01
Jfølge Dom og derefter passeret Udlæg bliver ved en eneste Auction, som afholdes Onsdagen den 9de Mai førstkommende om Formiddagen Klokken 10, opraabt til absolut Bortsælgelse: det Jens Larsen tilhørende Boelsted med tilliggende Jorder der staaer for Hartkorn 1 Td. 1 Skp. 3 Fdkr. 1 trefemtedeel Alb., beliggende paa Karbye Mark, Sønder Herred her paa Morsøe. Auctionen afholdes paa det sælgende Sted og ere Conditionerne forinden til Eftersyn her paa Contoiret. Nyekjøbing, den 28de April 1827. Rummelhoff.
Den Nord-Cimbriske Tilskuer, 1827-05-01
Auction. J følge Forlig og Udlæg, og efter Vedkommendes Begjæring, bliver Frant; Christensen Bergs Enkes efternævnte faste Eiendomme, i Kollerup, nemlig: Et umatrikuleret Huus med tilhørende Toft, og derpaa opførte Ladebygning, med tillagte Parcel af Christen Skræders Gaard, af Hartkorn 2 Tdr. 2 Fdkr. 1 enhalv Alb. b) Hovedparcellen af Niels Bisgaard Gaard, af Hartkorn 2 Tdr. 2 Alb., med paastaaende Bygning. En umatrikuleret Huusplads med tillagt Fælledlod, stilles til 3de Auctioner som afholdes Tirsdagen den 15de og 29de Mai samt 12te Juni førstkommende, hver Dags Middag Klokken 12 de 2de Første paa Herredskontoiret og den Sidste hos bemeldte Enke i Kollerup. Dette bekjendtgjøres herved i Overeensstemmelse med Plakaten af 22de April 1817, til Vedkommendes Efterretning Hann-Herredernes Contoir paa Aagaard, den 20de April 1827. Kjer.
Den Nord-Cimbriske Tilskuer, 1827-05-04
Udenlanost. Portugal. Prindsesse-Regentindens Livlæge Doctor Abrantes har været i Rio de Janeiro, er nu kommen tilbage og har derpaa havt, 2 Timers Samtale med Regentinden; man veed endnu ikke Jndholden af de Breve han har bragt med sig; men Ministeren for det udenlandske, og Ministeren for det indenlandske Departement have begge forlangt deres Afskeed, som Regentinden dog har afslaaet dem. Den engelske Gesandt er bleven opmærksom paa Doctoren, og ønsker hans Bortfjernelse fra Hoffet.
Den Nord-Cimbriske Tilskuer, 1827-05-04
Spanien. Private Efterretninger fra Cusco i Sydamerika over Havanna fortælle, at en Kazik der, har udraabt Kongen af Spanien til Konge, har foreløbig givet sig Titel af Vicekonge af Pern og skal have samlet 4000 stridbare Mænd i men det kunne muligen være Usandhed. De portug. Royalister synes at være saa overbeviste om, at deres Ophold i Spanien ikke bliver længe, at de Fleste igjen trække hen til Grændsen; og den spanske Regjering synes, om ikke at billige, saa dog ikke at forhindre dette Skridt. Det staaer i igjen daarligt til med Statskassen, Geistligheden, giver ingen Penge meere nu, da den veed, at der i bliver intet af Jndfaldet i Portugal. J Badajoz herske nogle Uroligheder, fordi en Deel Jndvaanere ville befrie en Constitutionelsindet, som er arresteret. Opstanden i Nærheden af Tortosa udbreder sig alt mere og mere.
Den Nord-Cimbriske Tilskuer, 1827-05-04
Engeland. Ministrenes Tal bliver Tid efter anden fuldstændigere: John Copley er udnævnt til Contsler; Lord Granville til Minister, for det ud nlandske Departement, Hr. Robinson, til Colonialminister, Hr. Huskison til indenlandsk Minister; Lord Dudley til Geheime-Seglforvarer, Lord Carlisle til Vicekonge i Jrland; Hertugen af Devonshire troer man vil blive Overkammerherre, og Marquien af Anglesea til Stormester for Artilleriet. Whigspartiet bliver altsaa det herskende, Cannings Ven Marquis Landsdown staaer, i Spidsen derfor, det udgjør en stor Deel af den gamle engelske Adel, og har altid understyttet Hr. Cannings Planer.
Den Nord-Cimbriske Tilskuer, 1827-05-04
Frankerig. Den 18de og 19de April have for Paris været sande Glædens Dage, en umaadelig Folkemængde gjennemstrømmede Gaderne, og en Mængde af Bogtrykkeriernes Personale droge processionsmæssig omkring med Faner, hvorpaa stode: Leve Kongen, leve Pairskammeret, leve Trykke-Friheden. Alle private Bygninger vare illuminerede og paa det nær at nogle Vinduer gik med i Løbet, og Forbandelser regnede ned over Jesuiterne, fandt ingen Uorden Sted. Nogle Deputerede af alle i Stænder bragte dem af de Deputerede som havde talt Frihedens Sag, deres Vivats. En anden lignende Trop, meest Studentere, havde været udenfor Tuillerierne for at tolke deres Glæde, men paa Tilbageveien derfra bleve de angrebne og sprængt fra hverandre ef en Commando Gensdarmes. Ministeriumet faaer det ene Stød efter det andet: Pairskammeret har aldeles forkastet den 4de Deel af Forslaget til den militaire Lovbog. Grækerland. Athens Fæstning Akropolis er endelig ved den, den 12te Marts af Caraiskaki vundne Seier, formelig bleven undsat af Grækerne, og Fjenden fordreven paa flere Puncter. En formedelst Fregatten Hellas af de bayerske Phil hellener udrustet Expediton paa Negroponte, har havt det lykkeligste Udfald, hele Seraskjerens Depot blev ødelagt af dem. Alt dette skrives fra Odessa under 4de April, saavelsom ogsaa at Lord Cochrane er den 15de Marts ankommen til Poros, og modtaget af Grækerne med ubeskrivelig Enthusiasme, nogle Dage derpaa ville han afgaae med Tambasis Brig og 3 andre Skibe paa en hemmelig Expedition Alle disse Efterretninger ere bekjendte i Constantinopel, og have opvakt megen Sensation; Grækerne der, begyndte saagar at frygte for den tyrkiske Pøbel. De skulle ogsaa have taget Fortet Bassiliadi. Slaget som Grækerne vandt ved Distomo var meget ødelæggende for Omer Pascha, denne Sidste var kun med 1000 Mand ankommen til Talente, og er selv saaret. Jbrahim stod endnu den 26de Marts rolig ved Navarino.
Den Nord-Cimbriske Tilskuer, 1827-05-04
Tyrkiet. J Constantinopel var den 26de Marts Spændingen meget stor, i Henseende til Underhandlingerne med den engelske og russiske Minister. Porten skal formelig have erklæret at den hverken ville høre om Grækerlands Pacification, eller om fremmede Magters Jntervention til For der for Grækerne. Aarsagen hvorfor den forrige Reis, offendi blev afsat, skal være fordi han været for lunken, og ikke engang foralle afslaaet ethvert Forslag. Hans Eftermand, er en ægte Musselmand, og alle Udrustninger drives nu med fordoblet Jver. Alles Øine ere nu henvendte paa Hr. Ribeaupierre og Hr. Stratford Canning, man undres over, at de endnu intet alvorligt Skridt have taget; imidlertid er Divanet meget stærkt beskjæftiget med Forslagene, og man troer at en almindelig Folkevæbning vil finde Sted, der dog let kunne blive farlig for Porten, Sultanen selv og hans Reformer.
Den Nord-Cimbriske Tilskuer, 1827-05-04
Blandinger. En columbisk Fregat, 2 Corvetter og 2 Goletter ere afsendte for at krydse paa de spanske Kyster.
Den Nord-Cimbriske Tilskuer, 1827-05-04
I Ungarn har nyelig en Duel funden Sted mellem en Husar-Oberst Lang og Ritmester Fyrst Schwarzenberg. Den Første gjorde den Anden nogle Bebreidelser under Exercisen, hvorpaa Denne sprang af Hesten og fordrede ham ud; Pistolerne bleve da ladte, begge skjød, og Fyrsten sank skudt gjennem Lungen, død til Jorden. Han var den ældste af den i Leipzig døde Feldtmarskal Schwarzenbergs Sønner.
Den Nord-Cimbriske Tilskuer, 1827-05-04
En tyrkisk Captain gjør i denne Tid uhyre Vind i Wien, med hans turbanagtige Cako paa det ragede Hoved, i en snever fransk tilskaaren hvid Uniform med lange hvide Buxer, og har altid paa Gaden et Følge af en 300 Gadedrenge. - De ægyptiske Marinere bære nu en hvid Uniform med et rødt Skjærf, og en rød ulden Kappe med et Anker i Det hedder fra Frankfurt, at den franske og østerigske Gesandt have trukket sig tilbage fra Forhandlingerne i Constantinopel i Anledning af Grækerne.
Den Nord-Cimbriske Tilskuer, 1827-05-04
Den engelske Morningpost har kaldt de 7 af Cabinettet udtraadte Ministre, Statens 7 Stytter, men Bladet the Globe bemærker meget naivt, at der er stor Forskjel mellem Stytter og Bjelker. Den Trætte den nordamerikanske Regjering har med en af Forbundstaterne Georgien lader til at blive alvorlig, og Gouverneuren der, Troup, har blandt Andet svaret Statssekretairen i Wassington, i Anledning af Trudselen at anvende offentlig Magt, hvis det Forlangte ikke opfyldes: "at han anseer det for sin Pligt, paa det yderste at modstaae et hvert militairt Angreb og at man i saadant Tilfælde vil behandle de forenede Staters Regiering som en aabenbar Fjende, saa meget mere som den, af hvem der kunne fordres Beskyttelse, er Angriber, og ere de uforskammede Vildes Forbundne.
Den Nord-Cimbriske Tilskuer, 1827-05-04
Indenlandsk. Efter Forlydende vil Hs. Majestæt Kongen den 1ste Juni tiltræde en Reise til Hertugdommene, Hs. kongl. Høihed Prinds Chr. Frederik, paa nogen Tid begive sig til Odense, og Hs. kgl. Høihed Prinds Fr. Ferdinand afreiser i Mai til Jylland.
Den Nord-Cimbriske Tilskuer, 1827-05-04
Hs. Høivelbaarenhed Hr. Kammerherre LorentzsUdnævnelse til Amtmand for Randers Amt, er allernaadigst skeet under 5te April.
Den Nord-Cimbriske Tilskuer, 1827-05-04
Under 23de Jan. d. A. har det allernaadigst be baget Hs. Majestæt at stadfæste det trufne Valg af Dr philos S. F. Ursin til at være Professor i Mathematik ved det kongl. Academie for de skjønne Kunster, og under 7de April sidstl. har Hs. Majestæt ligeledes allernaadigst stadfæstet det trufne Valg af Prof. Eckers berg, som Academiets Directeur, og af Prof Lund, som dets Casserer, Under 11te April er for Snedkermester Wilhelm, Georg Wille i Kjøbenhavn udfærdiget udelukkende Privilegium, under de for Enerettigheder almindelige Vilkaar, til i 10 Aar i Danmark paa en af ham angiven Maade, at gjøre Fodtøi saavel vandtæt som stærkt.
Den Nord-Cimbriske Tilskuer, 1827-05-04
Under samme Dato er Kjøbmand Marcus G. Bech i Aarhuus meddeelt lignende udelukkende Privilegium til i 8 Aar i Danmark at forfærdige en af ham anmeldt Maskine, hvorved uldne Klude op pilles til Uld: Den 9de Mai lader Admiralitet ved Auction bortsælge Briggen Falster, beliggende ved Nyholm.
Den Nord-Cimbriske Tilskuer, 1827-05-04
Til Kjøbenhavn er ankommen en Qvase fra Pommern med levende Aborrer.
Den Nord-Cimbriske Tilskuer, 1827-05-04
J Mariboe Avis læses under Indsendt Følgende: "Daa= og Raavildtet paa Pederstrup Gods, heri Lolland, har saaledes formeret sig i de senere Aar, at man daglig kan tælle 80 a 100 Stkr., som heel, egenraadigen fortære den opvorende Sæd, Bønderne. sammesteds med megen Besværlighed have lagt i Jordene. Snart kan det gaae saavidt, at bemeldte Dyr tage den Profit Bonden skulde have, som Skadesløsholdelse for sit møisommelige Arbeide.
Den Nord-Cimbriske Tilskuer, 1827-05-04
Den 22de April bendtes den rædsomme Begivenhed, at en fattig Mand fra Slagelse druknede 4 af sine Børn i en Tørvegav ude paa Parken, hvorpaa han angav sig selv. Aarsagen dertil skal have været, at han om Flyttedagen var bleven udkastet huusvild og Jntet havt at fortjene, hvorfor han havde besluttet, hellere at berøve sine Børn Livet, end see dem hungre. Han var forresten hverken sindsvag eller beruset, forandrede ei heller Mine ved at see de Ulykkeliges Liig; ja skal endog, da man gjorde ham Bebreidelser, have brugt det Udtryk, at det var ikke værd at tale saa meget om, det var nu eengang skeet. Det var om Formiddagen Kl. 11 ; at han var gaaet ud til Mosen, hvor han havde sat sig paa Kanten af Samme og lokket Børnene til sig. Den ældste Pige, vilde han skaane, og bad hende derfor at gaae til Byen for at kjøbe Brød; men hun undslog sig, sigende: at de kunde bie til de kom i Skoven, de kunde da kjøbe af hendes voxne Søster, som var derude at sælge Hvedebrød. Da Faderen paa ingen Maade kunde blive hende qvit, tænkte han, ja saa lad hende gaae med, greb to i hver Arm og kastede dem ud i Vandet. J første Øier lik vilde han selv have sprungen bag efter; men da han saae den største Pige, stride saalænge inden hun maatte bukke under, syntes ham at denne Død maatte være forhaard. Morderen skal ellers have opført sig godt bestandigt, været ædruelig, stræbsom, kortsagt: ført en ulastelig Vandel.
Den Nord-Cimbriske Tilskuer, 1827-05-04
Den 26de April om Morgenen, afbrændte i Landsbyen Kiolstrup i Fyen, 3 til 4 Steder.
Den Nord-Cimbriske Tilskuer, 1827-05-04
I Aalb Avis læses følgende fra Skagen af 23de April: Den 21de Dennes er Captain Johan Asmus Brauns af Stettin kommen her til Land i egen Baad med fire Skibsfolk, efterat have forladt deres Slup i synk færdig Tilstand, paa Reisen fra Stettin bestemt til London med en Ladning af Zink Hørfrø og Splitholter, berettende at have samme Nat, Kl. 11 1/2, seilet paa et Vrag det sædvanlige Omqvæd, naar Folk have det Held at bjerge sig fra synkefærdig blevne Skibe. - Stettinerne have ellers i nogle Aar ofte været ubeldige, paa den jydske Kyst, med at forlise deres Skibe. Noget af Tabet faaer de imidlertid sagtens godtgjort af vedkommende Assurandeurer; thi ellers var det vel ikke let at udholde saa hyppige store Tab. Held er det imidlertid ved enhver saadan ulykkelig Tildragelse, naar godt Veir begunstiger Folkenes Redning.
Den Nord-Cimbriske Tilskuer, 1827-05-04
J Søndags Morges deserterede en Dragon fra Regimentet i Randers; men blev allerede et Par Miil derfra indhentet. Da han saae at han ei kunde undslippe, skjøb han sig.
Den Nord-Cimbriske Tilskuer, 1827-05-04
Ledige Embeder. Under det danske Cancellie: Herredsfoged og Skriver-Embedet i Thyrsting Wrads Herreder under Skanderborg Amt. Gjerrild og Hemmed Sognekald i Aarhuus Stift, 300 Rbd.
Den Nord-Cimbriske Tilskuer, 1827-05-04
Under Generaltoldkammer- og Commerce-Collegiet: Told-Controlleur-Embedet i Fuhnshoff.
Den Nord-Cimbriske Tilskuer, 1827-05-04
Befordringer og Afgang. Under det danske Cancellie. Den 18de April er Auditeur ved det holsteenske Infanterie=Regiment, Overauditeur N. D. A. Ræder, beskikket til Borgmester og Byetoged, samt Bye- og Raadstueskriver i Horsens; Fuldmægtig paa Sorøe AmtsContoir og Forligelsescommissair for Sorøe Birk, Exam juris O. Grønberg, til Byefoged og Skriveri Saxkøbing, Herredsfoged og Skriver i en Deel af Musse Herreder, samt Birkedommer og Skriver i Fuglang og Prierskov Birker paa Lolland; Birkedommer og Skriver ved Grevskabet Hardenberg, Reventlows vestre Distriet, samt ved Baroniet Juelling: paa Lolland, Justitsraad 1 J. K. Dons, til tillige at være Birkedommer ved fornævnte Grevskabs østre District; Birkedommer og Birkeskriver ved Baroniet, Guldborgland, A. Trap, til til tillige at være Birkeskriver ved Grev abet Hardenberg-Reventlows østre, District, Birkeskriver ved Grevskabet KnuthenborgsBirk C. A. Møller, til tillige at være Birkedommer, ved bemeldte Birk, Cand Theol. P. M. T. Nørgaard til Capellan pro persona for Kornerup og Svogersleb Menigheder; Cand Theol. G. C. N. Borch, til Capellan pro persona for Birkerød Menighed.
Den Nord-Cimbriske Tilskuer, 1827-05-04
Kjøbenhavns Børs, den 27de April. Cours. Hamborg 2 M. a vista 226. Spec 228 Specier solgtes til 13 Rbmk. 11 s. BankDisconto 5 pCt. Norske Speciessedler pr. 100 Specier - Rbdl. Sedler. 4 pCt. kgl. Obligationer (uden Renter, 84 a 84 1/2 Rbd. Sedler. Dito dito 74 1/2 a 74 3/4 i Banco. Nationalbank-Orkigationer af Laanet 4de Februar 1820) 101 Rbdlr. r. S. Dito dito 115 3/4 Rbd. Sedler.
Den Nord-Cimbriske Tilskuer, 1827-05-04
Avertissements.